ਕਫ਼ਸ
ਕਫ਼ਸ ( Ottoman Turkish , Arabic: قفص ਤੋਂ ), ਸ਼ਾਬਦਿਕ ਤੌਰ 'ਤੇ "ਪਿੰਜਰੇ", ਓਟੋਮੈਨ ਪੈਲੇਸ ਦੇ ਸ਼ਾਹੀ ਹਰਮ ਦਾ ਹਿੱਸਾ ਸੀ ਜਿੱਥੇ ਗੱਦੀ ਦੇ ਸੰਭਾਵਿਤ ਉੱਤਰਾਧਿਕਾਰੀਆਂ ਨੂੰ ਮਹਿਲ ਦੇ ਪਹਿਰੇਦਾਰ ਨਿਰੰਤਰ ਨਿਗਰਾਨੀ ਲਈ ਕੈਦ ਰੱਖਿਆ ਜਾਂਦਾ ਸੀ। ਓਟੋਮੈਨ ਸਾਮਰਾਜ ਦਾ ਮੁਢਲਾ ਇਤਿਹਾਸ ਮਰੇ ਹੋਏ ਸੁਲਤਾਨ ਦੇ ਵਿਰੋਧੀ ਪੁੱਤਰਾਂ ਵਿਚਕਾਰ ਉਤਰਾਧਿਕਾਰੀ ਯੁੱਧਾਂ ਨਾਲ ਭਰਿਆ ਹੋਇਆ ਹੈ। ਇੱਕ ਨਵੇਂ ਸੁਲਤਾਨ ਲਈ ਇਹ ਆਮ ਗੱਲ ਸੀ ਕਿ ਉਹ ਆਪਣੇ ਭਰਾਵਾਂ ਨੂੰ ਜਾਨੋ ਮਾਰ ਦਿੰਦਾ ਸੀ, ਜਿਸ ਵਿੱਚ ਨਿਆਣੇ ਵੀ ਸ਼ਾਮਲ ਹੁੰਦੇ. ਕਈ ਵਾਰ ਇੱਕੋ ਵਾਰ ਵਿੱਚ ਦਰਜਨਾਂ ਜਣਿਆ ਨੂੰ ਮੌਤ ਦੇ ਘਾਟ ਉਤਾਰ ਦਿੱਤਾ ਜਾਂਦਾ । ਇਸ ਤਰ੍ਹਾਂ ਗੱਦੀ ਲਈ ਦਾਅਵੇਦਾਰਾਂ ਦੀ ਗਿਣਤੀ ਨੂੰ ਘਟਾ ਦਿੱਤਾ ਜਾਂਦਾ , ਜਿਸ ਨਾਲ ਕਈ ਮੌਕਿਆਂ 'ਤੇ ਓਟੋਮੈਨ ਵੰਸ਼ ਦਾ ਅੰਤ ਹੋਣਾ ਤੈਅ ਜਾਪਦਾ ਸੀ। ਵਾਰਸਾਂ ਦੀ ਕੈਦ ਨੇ ਇੱਕ ਮੌਜੂਦਾ ਸੁਲਤਾਨ ਅਤੇ ਰਾਜਵੰਸ਼ ਦੀ ਨਿਰੰਤਰਤਾ ਲਈ ਸੁਰੱਖਿਆ ਪ੍ਰਦਾਨ ਕੀਤੀ।